Sprinterja amerikane shpresa për fitore në Londër
Amerikanët shpresojnë të marrin këtë radhë 30 medalje në garat e atletikës
Garat e atletikës janë ndër momentet kulmore të Lojërave Olimpike dhe ekipi amerikan ka shkuar në Londër me shpresa të mëdha. Sprintjerja Sanya Richards-Ross shpreson të tregojë këtë radhë se amerikanët e dominojnë pistën e vrapimit përballë rivalëve të tyre xhamajkianë. Ekipi amerikan i atletikës fitoi 23 medalje në Lojërat e Pekinit katër vjet më parë. Këtë vit ky ekip shpreson të marrë 30 medalje, megjithëse ka përballë konkurrencë të fortë. Sanya Richards-Ross shpreson të fitojë në garat e 200 dhe 400 metrave. Ajo ishte pretendentja kryesore për medaljen e artë në garën e 400 metrave në Olimpiket e Pekinit, por u kthye me medaljen e bronxit.Tani ajo thotë se është e përgatitur të fitojë: Atletja Richards-Ross ka lindur në Xhamajkë dhe u vendos në Shtetet e Bashkuara kur ishte 12 vjeçe. Ajo flet për rivalitetin mes atletëve amerikanë dhe atyre xhamajkianë: Atletja stërvitet me trajnerin Clyde Hart, i cili thotë se xhamajkianët nuk janë të vetmit rivalë seriozë: Por trajneri thotë se atletja Richards-Ross është në formën më të mirë fizike dhe ka shpresa të mëdha për konkurrimin e saj në Londër.